હાલના ધોરણ 12 સાયન્સ પરિણામને જોતાં રાજ્યની અડધી એન્જિનિયરિંગ કોલેજને વિદ્યાર્થીઓ નહીં મળે તેવી સ્થિતિ છે. રાજ્યની 141 એન્જિનિયરિંગ કોલેજમાં 67,000 બેઠકો છે. જેની સામે 44,545 વિદ્યાર્થીઓ (મુખ્ય વિષય ગણિત હોય તેવા વિદ્યાર્થીઓ)એ ધોરણ 12ની પરીક્ષા પાસ કરી છે. શિક્ષણ વિભાગના અધિકારીઓએ આપેલી માહિતી મુજબ, આ વર્ષે 38,000 જેટલી બેઠકો ખાલી રહેવાની શક્યતા છે. ગયા વર્ષે એન્જિનિયરિંગ કોલેજમાં 33,000 બેઠકો ખાલી હતી. જો વિદ્યાર્થીઓને પૂરક પરીક્ષા પાસ કરવાની તક મળે તો એન્જિનિયરિંગ કોલેજોને રાહત થશે. કારણકે એડમિશન કમિટી ફોર પ્રોફેશનલ કોર્સિસ (ACPC)એ ભૂતકાળમાં કોલેજોને પૂરક પરીક્ષા પાસ કરનારા વિદ્યાર્થીઓને એડમિશન આપવાની મંજૂરી આપી હતી.